1.8.2013 Jurnalul Oficial al Uniunii Europene L 205/13 DECIZIA DE PUNERE ÎN APLICARE A COMISIEI din 30 iulie 2013 de autorizare a statelor membre să prevadă derogări de la anumite dispoziții ale Directivei 2000/29/CE a Consiliului în ceea ce priveşte cartofii, alții decât cartofii destinați plantării, originari din regiunile Akkar și Bekaa din Liban [notificat cu numărul C(2013) 4683] (2013/413/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale şi împotriva răspândirii lor în Comunita- te (!), în special articolul 15 alineatul (1) prima liniuţă, întrucât: (1) În conformitate cu articolul 4 alineatul (1) din Directiva 2000/29/CE, coroborat cu punctul 12 din partea A din anexa III la aceasta, statele membre interzic introducerea în Uniune de cartofi, alții decât cei destinaţi plantării, originari din Liban. Cu toate acestea, în conformitate cu articolul 15 alineatul (1) din directiva respectivă, se pot prevedea derogări de la interdicţia respectivă, în cazul în care nu există niciun risc de răspândire a organismelor dăunătoare. (2)  În conformitate cu articolul 5 alineatul (1) din Directiva 2000/29/CE, coroborat cu punctul 25.2 din secţiunea I partea A din anexa IV la directiva respectivă, statele membre interzic introducerea în Uniune de cartofi, cu excepția cazului în care aceştia sunt originari din ţări cunoscute ca fiind indemne de Clavibacter michiganensis (Smith) Davis et al. ssp. sepedonicus (Spieckermann și Kotthoff) Davis et al., denumit în continuare „organismul dăunător în cauză” sau care aplică dispoziții recunoscute ca fiind echivalente cu dispoziţiile Uniunii pentru combaterea organismului în cauză. Libanul nu înde- plineşte niciuna dintre aceste condiții. Cu toate acestea, în conformitate cu articolul 15 alineatul (1) din directiva respectivă, se pot prevedea derogări de la interdicția respectivă, în cazul în care nu există niciun risc de răspândire a organismelor dăunătoare. (3) Informațiile furnizate de Liban şi colectate din această țară în cursul unei misiuni desfășurate în martie 2006 de către Oficiul Alimentar și Veterinar și informațiile ulterioare furnizate de Liban arată că cartofii, alții decât cartofii destinaţi plantării, originari din regiunile Akkar şi Bekaa sunt cultivați în condiții fitosanitare adecvate. (4) Prin urmare, introducerea în Uniune de cartofii, alții decât cartofii destinaţi plantării, originari din regiunile Akkar şi Bekaa din Liban ar trebui să fie permisă, cu condiția ca aceştia să îndeplinească condițiile care garantează că organismul dăunător în cauză nu este prezent pe () JO L 169, 10.7.2000, p. 1. cartofi atunci când cartofii sunt introduși pe teritoriul Uniunii. Condițiile respective ar trebui să se refere la producția din zone indemne de organismul dăunător în cauză, la desfăşurarea anchetelor în aceste zone, la producția de cartofi de sămânță certificați, precum și la cerințele privind manipularea, depozitarea, ambalarea şi pregătirea. (5) Cartofii ar trebui introduși în Uniune prin puncte de intrare desemnate, pentru a se asigura controale eficiente şi reducerea oricărui risc fitosanitar. (6) Ar trebui stabilite cerințe de inspecţie pentru a asigura controlul riscului fitosanitar. Este necesar să se prevadă că eșantionarea şi testarea se efectuează în conformitate cu sistemul de testare existent, stabilit în Directiva 93/85|CEE a Consiliului din 4 octombrie 1993 privind combaterea veştejirii bacteriene a cartofului (?). (7) Cartofii nu ar trebui introduşi și transportați în interiorul Uniunii decât în cazul în care sunt etichetați în mod corespunzător pentru a indica originea libaneză și alte informații relevante, pentru a evita plantarea cartofilor în cauză şi pentru a asigura identificarea şi trasabilitatea cartofilor. (8) Statele membre ar trebui, după fiecare an de import, să furnizeze Comisiei și celorlalte state membre informații cu privire la importurile efectuate, pentru ca aplicarea prezentei decizii să poată fi evaluată. (9) Derogarea ar trebui să fie valabilă o perioadă limitată. (10) Măsurile prevăzute în prezenta decizie sunt conforme cu avizul Comitetului fitosanitar permanent, ADOPTĂ PREZENTA DECIZIE: Articolul 1 Autorizaţia de a prevedea derogări Prin derogare de la articolul 4 alineatul (1) din Directiva 2000/29/CE, coroborat cu punctul 12 din partea A din anexa III la directiva respectivă, și de la articolul 5 alineatul (1) din directiva respectivă, coroborat cu punctul 25.2. din secțiunea I partea A a anexei IV la directiva menționată, statele membre pot autoriza introducerea pe teritoriul lor, astfel cum este prevăzut la punctul 12 din partea A din anexa III la directiva respectivă, a cartofilor (denumiți în continuare „cartofi”) originari din regiunile Akkar sau Bekaa din Liban care îndeplinesc condițiile prevăzute în anexa la prezenta decizie. () JO L 259, 410.1993, p. 1.